
                                                             AVIZ

asupra propunerii legislative privind modificarea şi completarea 
OUG nr.86/2006 privind organizarea profesiei de practician în insolvenţă
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu propunerea legislativă privind modificarea şi completarea OUG nr.86/2006 privind organizarea profesiei de practician în insolvenţă, trimisă cu adresa nr. Pl-x 684 din  28 noiembrie 2011, înregistrată sub nr. 21/307 din 29 noiembrie 2011. 
Senatul, în calitate de primă Cameră sesizată, a respins iniţiativa legislativă în şedinţa din 21 noiembrie 2011.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Potrivit dispoziţiilor art. 61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut iniţiativa legislativă menţionată mai sus, în şedinţa din  6 decembrie 2011.
  Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, trimis cu adresa            nr. 627 din 6 iunie 2011 şi  punctul de vedere al Guvernului transmis cu adresa              nr. 2052 din 2 septembrie 2011 prin care nu susţine adoptarea acestei iniţiative legislative.
       Cu prilejul dezbaterilor, membrii Comisiei pentru politică economică, reformă şi privatizare au constatat că iniţiativa legislativă nu se justifică întrucât propune modificări ale unor articole de lege eronate sau inexistente, precum şi dispoziții legislative incomplete sau care nu își au sediul materiei în Ordonanța de urgență a Guvernului nr86/2006 privind organizarea activităţii practicienilor  în insolvență, republicată,  supusă modificării.

Faţă de cele prezentate mai sus, membrii Comisiei pentru politică economică, reformă şi privatizare au hotărât, cu majoritate de voturi (o abţinere),                           avizarea negativă a iniţiativei legislative.
  În raport cu obiectul şi conţinutul său, propunerea legislativă face parte din categoria legilor ordinare.

